Ved du noget eller har du billeder? Tip os på 1224@eb.dk eller sms/mms på 1224 (alm. takst)

Onsdag aften eksploderede et kraftigt flerskudsbatteri i metroen under Frederiksberg Centeret.

Hvad man først troede var et kanonslag, viste sig at være et batteri i stedet.

Flere vidner fortæller til Ekstra Bladet, at der var tæt røg helt op i Frederiksberg Centeret. Batteriet blev eksploderede i mellemgangen mellem metroen, der ligger under centeret, og centret. Derfor spredte røgen sig begge steder og brandalarmerne gik igang.

Operationschef hos Hovedstadens Beredskab Michael Møller fortæller til Ekstra Bladet, at det er et flerskudsbatteri, der er sprængt i metroen og derfor er brandalarmen gået.

Batteriet gik af klokken 17.53 og fire minutter senere var brandvæsnet fremme.

I højtalerne i centeret bliver der ifølge Ekstra Bladets mand på stedet fortalt, at 'det er opstået en alvorlig hændelse', men operationschefen fortæller, at det er forholdsvis tilforladeligt, og der er ingen meldinger om tilskadekomne.

- Det var ikke så voldsomt, men det havde jo store konsekvenser for de handlende i centeret og de rejsende ved metroen, siger operationschefen.

De handlende og rejsende blev nemlig evakueret fra storcenteret omkring klokken 17.55. Klokken 18.17 er gæsterne i centeret igen velkomne indenfor. Den slemme lugt af røg hænger dog stadig i luften, fortæller Ekstra Bladets mand på stedet.

Brandvæsnet er til stede ved centeret. Foto: Carsten Norton

De handlede i Frederiksberg Centeret blev onsdag aften evakueret. Et kanonslag er eksploderet i metroen under centeret. Her er nogle handlende på vej ud og væk fra røgen. Foto: Amalie Louise Larsen

Foto: Carsten Norton

Ved du noget eller har du billeder? Tip os på 1224@eb.dk eller sms/mms på 1224 (alm. takst)